בנימין זאב כהנא

הרב בנימין זאב כהנא (יט בתשרי ה'תשכ"ז, 3 באוקטובר 1966 – ה' בטבת ה'תשס"א, 31 בדצמבר 2000) היה ראש ישיבת הרעיון היהודי, פעיל ימני רדיקלי ישראלי שהקים והנהיג את ארגון הטרור כהנא חי. נהרג עם אשתו בפיגוע ירי.

ביוגרפיה
בנימין זאב כהנא היה בנו של הרב מאיר כהנא – מקים ומנהיג תנועת כך. הוא נולד בארצות הברית כבן רביעי ואחרון להוריו, וב-1971 עלה לישראל עם משפחתו. למד בישיבת ירושלים לצעירים ולאחר מכן בישיבת שעלבים, בישיבת מרכז הרב, ולאחר זמן קצר עבר לישיבת הרעיון היהודי שייסד אביו.

לאחר רצח אביו נבחר כחבר מזכירות תנועת כך. לאחר מחלוקות על דרך התנועה וסכסוכים אישיים, ייסד את תנועת כהנא חי. תנועת כך הונהגה על יד ברוך מרזל, ביחד עם נועם פדרמן וטירן פולק.

כהנא  הורשע בהפרעה לשוטר במילוי תפקידו וישב במאסר חודשים אחדים. הוא נעצר ונחקר על ידי המשטרה עשרות פעמים. לאחר טבח מערת המכפלה הוכרזה תנועתו כארגון טרור.

כהנא שקד על הפצת רעיונותיו של אביו. הקים את ישיבת הרב מאיר כהנא בכפר תפוח והוציא לאור עלון דו-שבועי בשם "דרכה של תורה". היה שותף בעריכת ספרו של אביו "אור הרעיון", והקים בירושלים את "המרכז להפצת הרעיון היהודי", שבו נלמדה תורתו של אביו. המרכז נסגר כעבור זמן קצר בהוראת שירות הביטחון הכללי. 

בעקבות ליל הקילשונים שבוצע בידי ערבים ישראליים הפיץ כרוז הקורא להפציץ את אום אל-פחם. הוא הועמד על כך לדין, ולאחר הליך של מספר ערעורים, הורשע בעבירה של המרדה. פסק הדין בעניין היה לאחר מאבני הדרך בפסיקה בעבירת המרדה.

הוא נישא לטליה לבית הרצליך, ולזוג נולדו שישה ילדים. רוב זמן נישואיהם התגוררו השניים בכפר תפוח שבשומרון.

הירצחו
ממוזער|מצבת בנימין זאב ואשתו טליה בהר המנוחות
ב־31 בדצמבר 2000 נסעו הרב בנימין כהנא, אשתו וששת ילדיהם מירושלים לכפר תפוח. קצת מדרום לעפרה ירו מחבלים על מכוניתם. כתוצאה מהירי נהרג בנימין זאב מייד, ואשתו נפצעה אנושות ונפטרה לאחר מכן באמבולנס. חמש הבנות נפצעו. בני הזוג נטמנו בבית העלמין בהר המנוחות בירושלים. בסמוך למקום הרצח הוקם המאחז "טל בנימין" על שמם. במאחז פעל מכון משפטי ארץ במשך מספר שנים, עד שפונה.

בשנת 2002 נעצר הרוצח, אבו חמייד, ונידון ל-7 מאסרי עולם ול-50 שנות מאסר בגין רצח 7 ישראלים, בהם בני הזוג כהנא, ועבירות נוספות. ב-2003 נשפט מוסטפא מסלמאני שהשתתף ברצח בני הזוג לשני מאסרי עולם ול-25 שנה נוספות בגין שורה של עבירות ביטחוניות. מסלמאני השתחרר מהכלא 8 שנים לאחר מכן במסגרת ההסכם לשחרור גלעד שליט.

 לאחר מותו 
לאחר המוות ששת ילדי המשפחה אומצו על ידי רעיה בלוך, אחותה של טליה כהנא, ובעלה דוד אשר להם שמונה ילדים ביולוגיים. טרם האימוץ ניהלו הזוג בלוך וליבי כהנא, אימו של בנימין כהנא ואלמנתו של מאיר כהנא, מאבק משמורת על הילדים.

 אילן יוחסין 

כתביו
 בין ישראל לעמים, קובץ מקורות בעניין יחס היהדות לגויים, תשמ"ו
 הסכמות הראי"ה (יחד עם יוחנן ישמח), לקט הסכמות שכתב הרב אברהם יצחק הכהן קוק, תשמ"ח
 טל בנימין, אוסף מאמרים, טבת תשס"ב
 הגדה של פסח: הגדת הרעיון, מבוארת בידי בנימין זאב כהנא, הלכות ועיונים דוד כהן, איורים אבינדב ויתקון. כפר תפוח, ישיבת הרעיון היהודי, תשנ"ז

קישורים חיצוניים
 דוד כהן, הרב בנימין זאב כהנא - האיש ופועלו.

רחמים יעקב, כהנא מדבר, מעריב, 2 בדצמבר 1990, עמ' 3
 בנימין זאב כהנא אצל הרבי מלובביץ' - וידאו
  כל הכתבות על הרב בנימין כהנא, באתר ערוץ 7


הערות שוליים

קטגוריה:חללי טרור ישראלים
קטגוריה:חללי טרור בישראל
קטגוריה:קורבנות פיגועים ביהודה ושומרון
קטגוריה:מורשעים בעבירות על רקע אידאולוגי בישראל
קטגוריה:רבנים ישראלים שהורשעו בדין
קטגוריה:בוגרי ישיבת ירושלים לצעירים
קטגוריה:יהודים הקבורים בהר המנוחות
קטגוריה:פעילי ימין רדיקלי ישראלים
קטגוריה:בוגרי ישיבת הרעיון היהודי
קטגוריה:פרשני הגדה של פסח
בנימין זאב
קטגוריה:רבני הציונות הדתית
קטגוריה:עולים בשנות ה-1970
קטגוריה:ראשי ישיבות ציוניות
קטגוריה:ישראלים ילידי ארצות הברית
קטגוריה:אישים שעל שמם יישובים בישראל
קטגוריה:מתנחלים
קטגוריה:כפר תפוח
קטגוריה:מועצה אזורית שומרון: אישים
קטגוריה:פעילי כך
קטגוריה:יתומי פעולות האיבה
קטגוריה:ישראלים שנולדו ב-1966
קטגוריה:ישראלים שנפטרו ב-2000